Ulike kilder daterer «Jimmy Crack Corn» til 1844 eller 1846 og er forskjellige når det gjelder hvem som skrev den. Et tidlig opptrykk krediterte den til Dan Emmett. På den tiden var det imidlertid vanlig for en nedtegner av en folkesang å bli kreditert. Det antas også at den ikke opprinnelig var en blackface-minstrelsang, men i stedet var av genuin afrikansk-amerikansk opprinnelse. Ulik mange minstrelsanger var «Blue Tail Fly» lenge populær blant afrikansk-amerikanere og ble innspilt på plate av blant annet Big Bill Broonzy. En berømt liveversjon ble innspilt av Burl Ives. Folkesanger Pete Seeger gjorde også sangen populær. Ives og Seeger fremførte sangen sammen på the 92nd Street Y i New York City i 1993, i det som viste seg å bli Ives' siste offentlige opptreden.